Evropski parlament je glasoval o predlogu Direktive o avtorski pravici na digitalnem enotnem trgu. Poslanci niso prisluhnili opozorilom stroke , temveč najmočnejšim in najglasnejšim lobijem ter podprli tako novo sorodno pravico za založnike (11. člen) kot tudi novo obveznost platform za licenciranje in filtriranje vsebin (13. člen). 438 jih je bilo za, 226 je jih je bilo proti, 39 pa se jih je glasovanja vzdržalo. Za prihodnost interneta v EU to ni dobro. Platforme, ki smo jih do sedaj zavezovali, da morajo biti tehnološko in vsebinsko nevtralne, bodo po novem morale kontrolirati promet in odstranjevati vsebine.



Želimo si, da bi se lahko predlog Direktive v trialogu med Evropskim parlamentom, Komisijo in Svetom vsaj popravil. V nasprotnem primeru nas čakajo korenite spremembe na račun svodobnega in nevtralnega interneta!